**Diakoniplan i Gol og Herad sokn 2020-2024**

Definisjon på diakoni:

*Diakoni er kirkens omsorgstjeneste. Den er evangeliet i handling og uttrykkes gjennom nestekjærlighet, inkluderende fellesskap, vern om skaperverket og kamp for rettferdighet.*

Visjonen for Den norske kirkes diakonale tjeneste:

*Guds kjærlighet til alle mennesker og alt det skapte, virkeliggjort gjennom liv og tjeneste.*

I Den norske kirkes plandokumentet *Plan for diakoni* (tilgjengelig fra https://ressursbanken.kirken.no/contentassets/74595229021f433b9e5541f654bfa353/plan-for-diakoni\_rev2020.pdf) kap.4 utdypes de fire søylene. Jeg skriver noen utdrag her som kan gi et innblikk i forskjellige diakonale oppdrag knyttet til de søylene.

* Nestekjærlighet

Mennesker er gjensidig avhengige av hverandre. Gjennom hele livsløpet trenger vi å bli møtt med nestekjærlighet og barmhjertighet. I krisesituasjoner og vanskelige perioder er det et ekstra behov for nestekjærlighet. Her har vi et ansvar både som enkeltmennesker og som menighetsfellesskap. Nestekjærlighet i praksis handler både om små, enkle handlinger og om store, krevende tiltak. Det er ikke alltid mulig å endre vanskelige livssituasjoner. Av og til er diakoniens oppgave å være til stede, hjelpe et menneske til å leve med sin smerte, tåle den andres lidelse og gå et stykke vei sammen.

* Inkluderende fellesskap

Grunnleggende i kristen tro er at mennesket er skapt til fellesskap. Å styrke båndene mellom mennesker og knytte nye bånd der forhold er gått i stykker, er en diakonal utfordring. Gode fellesskap gir alle mulighet til både å yte og å ta imot. Gode fellesskap inkluderer og har plass til mangfoldet av mennesker og livserfaringer.

* Vern om skaperverket

Gud vil at mennesket skal ta vare på jorda. Menneskelig aktivitet og ressursbruk truer nå planter og dyr, livet i havet og menneskene selv. Kirken forstår mennesket som avhengig av alle dets relasjoner; til Gud, til medmennesket, til seg selv og til resten av skaperverket. Mennesker som lever nær naturen merker klimaendringene først og sterkest. Folk som lever i fattigdom og utsatte områder rammes hardest. Derfor er engasjementet rundt klima og miljø en nødvendig og viktig del av kirkens diakoni.

* Kamp for rettferdighet

Alle mennesker har rett til å leve et menneskeverdig liv. Vi kan ikke stille oss likegyldige til mennesker som kjemper for livet. I denne kampen må vi stå på rettferdighetens og solidaritetens side sammen med dem. Som kirke er vi utfordret til å arbeide med rettferdighet og menneskerettigheter i et globalt så vel som lokalt perspektiv.

Videre følger en oversikt over eksisterende tiltak og tiltak som er under planlegging. I ett og samme tiltak kan man finne elementer av flere søyler. Tiltakene er derfor ikke delt inn under de fire hovedfeltene, men heller fargemarkert for å synliggjøre i hvilken grad et tiltak har fokus på de ulike feltene.

|  |  |
| --- | --- |
|  | Nestekjærlighet |
|  | Inkluderende fellesskap |
|  | Vern om skaperverket |
|  | Kamp for rettferdighet |

|  |  |  |  |  |
| --- | --- | --- | --- | --- |
| **Besøks- og samtaletjeneste** |  |   |  |  |
| Mål og hensikt | Tilby et samtaletilbud hvor alle aspekter av livet kan tas opp. Forebygge psykiske sykdom, ensomhet og jobbe aktivt for at mennesker skal bli sett og hørt.  |
| Status | Aktiv |
| Beskrivelse av tiltak | Hjemmebesøk og samtaler tilbys i menigheten kontinuerlig. Samtalen skjer også på kyrkjekontoret. Tjenesten er ikke et terapitilbud, men en god samtale med andre som lytter. Det er mulighet for å få nattverd (soknebud). |
| Ansvarlig og medvirkende for tiltak. | Prest, diakon og frivillige. |

|  |  |  |  |  |
| --- | --- | --- | --- | --- |
| **Gratulasjonsbesøk/gave til 90- og 100-åringer** |  |   |  |  |
| Mål og hensikt | Eldre mennesker får oppleve å bli husket på og bli satt pris på. Fange opp mennesker som trenger mer kontakt med andre. Forebygge ensomhet og isolasjon. |
| Status | Aktiv |
| Beskrivelse av tiltak | Jubilanter får besøk av diakon eller frivillige som kommer med en hilsen og gave. Barna på Gullrekka lager gaver som deles ut til 90- og 100-åringene.  |
| Ansvarlig og medvirkende for tiltak. | Diakon og frivillige. |

|  |  |  |  |  |
| --- | --- | --- | --- | --- |
| **Allehelgensdag**  |  |  |  |  |
| Mål og hensikt | De sørgende og menigheten får anledning til å minnes dem som er gått bort og møte hverandre.  |
| Status | Aktiv |
| Beskrivelse av tiltak | Lage en gudstjeneste med rom for sorg og håp. Kjente salmer og lystenning er viktige elementer. Kirkekaffe etter gudstjeneste. Invitasjon til gudstjenesten sendes i forkant til dem som har mistet sine nærmeste det siste året.  |
| Ansvarlig og medvirkende for tiltak. | Prest og diakon er ansvarlig. Diakoniutvalget bidrar til kirkekaffe. |

|  |  |  |  |  |
| --- | --- | --- | --- | --- |
| **Åpen kveld for sørgende** |  |   |  |  |
| Mål og hensikt | De som er i sorg etter å ha mistet en av sine nærmeste, kan få hjelp til å bearbeide sorgen, og få komme i et fellesskap med andre i lignende situasjon. |
| Status | Aktiv |
| Beskrivelse av tiltak | Dem som er i sorg etter å ha mistet noen som sto nær, får anledning til å møte andre i lignende situasjon, ha samtale med prest og diakon, og evt dele sine egne erfaringer med andre. Et lavere terskel enn sorggruppe som binder dem over i en lengre periode. Invitasjon sendes ut samtidig som invitasjon til Allhelgensdag. De som ønsker skal melde på til kyrkjekontoret. |
| Ansvarlig og medvirkende for tiltak. | Prest og diakon. |

|  |  |  |  |  |
| --- | --- | --- | --- | --- |
| **Sorggruppe for barn og voksne** |  |   |  |  |
| Mål og hensikt | Dem som er i sorg etter å ha mistet noen som sto nær, kan få dele sine erfaringer med andre i lignende situasjon slik at de kan få hjelp til å bearbeide sorgen. |
| Status | Starter opp ny gruppe høsten 2021, eller evt når det er nok deltagere |
| Beskrivelse av tiltak | En sorggruppe består av 4-8 deltagere pluss 2 ledere, og samles 6 ganger. Brosjyren om sorggruppe sendes ut samtidig som invitasjon til Allehelgensdag, til dem som har mistet sine nærmeste det siste året. Brosjyren er også tilgjengelig på begravelsesbyråer og på Psykisk helse. Tilbudet er både for barn og voksne. Samarbeider med hjemmesykepleie og helsestasjon på Gol, Psykisk Helse og kirkene i Ål og Hemsedal. |
| Ansvarlig og medvirkende for tiltak. | Diakon sammen med kreftkontakten, helsesøster og Psykisk Helse. |

|  |  |  |  |  |
| --- | --- | --- | --- | --- |
| **Andakt og gudstjeneste på Helsetunet** |  |   |  |  |
| Mål og hensikt | Møte behov for kirkelig handling og åndelig omsorg blant beboere på Helsetunet. |
| Status | Aktiv |
| Beskrivelse av tiltak | Presten eller diakonen, sammen med organisten, besøker Helsetunet og holder andakt annen hver onsdag kl.11. Gudstjeneste med nattverd blir holdt fire ganger i året. I høytider (jul og 17.mai) og i forbindelse med Allehelgensdag, er det gudstjeneste på Helsetunet søndag kl.11.  |
| Ansvarlig og medvirkende for tiltak. | Prest, diakon og organist.  |

|  |  |  |  |  |
| --- | --- | --- | --- | --- |
| **Besøk til omsorgsboligene** |  |   |  |  |
| Mål og hensikt | Møte behov for fellesskap, åndelig omsorg og kirkelig handling blant beboere på omsorgsboligene. Gi variasjon og innhold i hverdagen slik at helse og velvære hos beboere fremmes. |
| Status | Aktiv |
| Beskrivelse av tiltak | Alle omsorgsboligene får besøk av diakonen ca. én torsdag i måneden. Kaffe og kake, allsang, diktlesning og lystenning. Andakt og nattverd ved ønske.  |
| Ansvarlig og medvirkende for tiltak. | Diakon er ansvarlig. Frivillige musikere medvirker. |

|  |  |  |  |  |
| --- | --- | --- | --- | --- |
| **Fest for frivillige** |  |   |  |  |
| Mål og hensikt | Gi takk, oppmuntring og inspirasjon til alle som bidrar i menighetsarbeidet på ulike vis. |
| Status | Høst-18 |
| Beskrivelse av tiltak | Fest for alle frivillige medarbeidere. Prøver å få til annet hvert år. |
| Ansvarlig og medvirkende for tiltak. | Stab |

|  |  |  |  |  |
| --- | --- | --- | --- | --- |
| **Åpen kirke i Herad kyrkje** |  |   |  |  |

|  |  |
| --- | --- |
| Mål og hensikt | Tilby et pusterom der mennesker kan få ro til å møte Gud, hvile, be, tenne lys og være i det hellige rommet. Mulighet for å be og tenne lys sammen for verdensvide problemer som vern om skaperverket og kamp for rettferdighet. |
| Status | Aktiv |
| Beskrivelse av tiltak | Hver tirsdag mellom kl.15 og 16 er Herad kyrkje åpen for stillhet og bønn.Diakonen leder en felleslystenning og -bønn rundt lysgloben på slutten av timen.  |
| Ansvarlig og medvirkende for tiltak. | Diakon |

|  |  |  |  |  |
| --- | --- | --- | --- | --- |
| **Forbønn og forbønnsgudstjeneste** |  |   |  |  |
| Mål og hensikt | Vise omsorg ved å be om velsignelse over menigheten og be for mennesker i nød. Gi mot og trøst. Skape et bønnefellesskap som tilhører verdensvide kirken. Gjennom forbønn kan vi også inkludere mennesker, som av forskjellige grunner ikke kan delta i menighetens liv for øvrig, til å være med i et meningsfullt og viktig menighetsarbeid. En gruppe frivillige sammen med diakonen danner en forbønnsgruppe og ber for menigheten og for Gol. |
| Status | Aktiv |
| Beskrivelse av tiltak | En gudstjeneste årlig med ekstra fokus på forbønn, gjerne en gudstjeneste i fastetida. Tar opp aktuelle temaer knyttet til miljø, forbruk og rettferdighet.Forbønnsgruppa møtes hver 14 dag på bedehuset. |
| Ansvarlig og medvirkende for tiltak. | Prest, diakon og organist. |

|  |  |  |  |  |
| --- | --- | --- | --- | --- |
| **Åpent hus** |  |   |  |  |
| Mål og hensikt | Skape et godt møtested for pensjonister og andre som har anledning på formiddagen. Med dette ønsker vi å bidra til å styrke det sosiale samvær og trosfellesskap. |
| Status | Aktiv |
| Beskrivelse av tiltak | Formiddagstreffet arrangeres siste torsdag i måneden mellom kl.11.00 og 13.30. Andakt og et tema for hver gang. Temaene kan være bildevisning, foredrag, kåseri eller musikkinnslag. Måltidsfellesskap med enkel lunsj, kake og kaffe. Ingen inngangskostnader, men det samles inn kollekt. Om sommeren arrangerer Åpent hus en dagstur i nærområde. |
| Ansvarlig og medvirkende for tiltak. | Åpent hus-komité (diakonen er med). |

|  |  |  |  |  |
| --- | --- | --- | --- | --- |
| **Eldres dag** |  |   |  |  |
| Mål og hensikt | Tilrettelegge gudstjenesten slik at eldre mennesker som ønsker, får mulighet til å delta i feiringen. Ved å ha fokus på de eldre i samfunnet, ønsker vi å formidle at de er husket og satt pris på. Ønsker også å skape et møtepunkt for de gamle og unge, slik at et mangfoldig fellesskap bygges. |
| Beskrivelse av tiltak | En søndag i høst (i forbindelse med Internasjonal Eldresdag) tilrettelegger vi det praktiske rundt gudstjenesten slik at de eldre får mulighet til å komme til kirka. Dette gjøres for eksempel ved å ordne transport og tilrettelegge nattverd. Helselaget står for kirkekaffe på Helselagsstugu. |
| Ansvarlig og medvirkende for tiltak. | Prest og diakon. Gol Helselag bidrar med kirkekaffe. |

|  |  |  |  |  |
| --- | --- | --- | --- | --- |
| **Kirkeskyss** |  |   |  |  |
| Mål og hensikt | Gjør kirkene, gudstjenestene og andre arrangement mer tilgjengelige gjennom transport til og fra kirkene. |
| Status | Aktiv |
| Beskrivelse av tiltak | De som ønsker transport til og fra gudstjeneste, tar kontakt med kyrkjekonbtoret senest fredag samme uken. Diakonen organiserer transport. |
| Ansvarlig og medvirkende for tiltak. | Diakon og frivillige. |

|  |  |  |  |  |
| --- | --- | --- | --- | --- |
| **Sangstund på Helsetunvegen** |  |   |  |  |
| Mål og hensikt | Møte behov for fellesskap hos mennesker med nedsatt funksjonsevner. Dele musikkglede med hverandre, og gi variasjon og innhold i hverdagen slik at helse og velvære fremmes.  |
| Status | Aktiv |
| Beskrivelse av tiltak | Diakonen og organisten arrangerer sangstund annen hver onsdag mellom kl.18.30 og kl.20.00. Slik at det skal bli forutsigbar for deltagere, legges det opp et fast program hvor vi synger samme og kjente sanger hver gang. Deltagere får mulighet til å være med å spille rytmeinstrumenter og tone-chimes. Diktlesning og lystenning som avslutning.Sangstund er med på en gudstjeneste i våren (mai). Kirkekaffe på bedehuset etter gudstjenesten. |
| Ansvarlig og medvirkende for tiltak. | Diakon og organist. Frivillig medhjelpere på kjøkkenet. |

|  |  |  |  |  |
| --- | --- | --- | --- | --- |
| **Adventsstund – en gudstjeneste spesielt tilrettelagt for mennesker med nedsatt funksjonsevne** |  |   |  |  |
| Mål og hensikt | Å være tilstede for mennesker med nedsatt funksjonsevner, og vise at de også er velkomne til å være med i kirkelig fellesskap.  |
| Status | Aktiv |
| Beskrivelse av tiltak | Kveldsgudstjeneste tidlig i desember i Gol kyrkje med julekrybbevandling der mennesker med nedsatt funksjonsevner deltar. Kirkekaffe på bedehuset. |
| Ansvarlig og medvirkende for tiltak. | Prest, diakon og organist. Frivillige medvirker. |

|  |  |  |  |  |
| --- | --- | --- | --- | --- |
| **Skjærtorsdag – gudstjeneste med måltidsfellesskap** |  |   |  |  |
| Mål og hensikt | Oppleve måltidsfellesskap i menigheten slik som Jesus og disiplene hadde på skjærtorsdag. Bygge fellesskap i menigheten.  |
| Status | Aktiv |
| Beskrivelse av tiltak | Kveldsmat etter kveldsgudstjeneste på skjærtorsdag.  |
| Ansvarlig og medvirkende for tiltak. | Prest, diakon og frivillige. |

|  |  |  |  |  |
| --- | --- | --- | --- | --- |
| **Amadeus - ungdomsklubb** |  |   |  |  |

|  |  |
| --- | --- |
| Mål og hensikt | Skape en sosial arena der ungdommene kan få være sammen om Guds ord. Bygge nettverk og fellesskap. Ungdommene opplever å bli sett og hørt.  |
| Status | Aktiv |
| Beskrivelse av tiltak | Bedehuset er åpen for ungdommer mellom 13-16 år én lørdagskveld i måneden. Ungdommene samles til mat, andakt, forskjellige underholdninger og prat.  |
| Ansvarlig og medvirkende for tiltak. | Trosopplærer, diakon og frivillige. |

|  |  |  |  |  |
| --- | --- | --- | --- | --- |
| **Kirkekaffe**  |  |   |  |  |
| Mål og hensikt | Bygge og styrke fellesskapet i menigheten. |
| Status | Aktiv |
| Beskrivelse av tiltak | Kirkekaffe etter enkelte gudstjenester.  |
| Ansvarlig og medvirkende for tiltak. | Diakoniutvalget, sokneråd, Gol helselag (eldres dag) |

|  |  |  |  |  |
| --- | --- | --- | --- | --- |
| **Torsdagstreff** |  |   |  |  |
| Mål og hensikt | Fremme integrering og nettverksbygging blant kvinner med innvandrende bakgrunn. Gjennom felleskjøkkenhage, ønsker vi å bygge et fellesskap og bidra til en positiv livsstil som verner både helse og miljøet. |
| Status | Aktiv |
| Beskrivelse av tiltak | Et flerkulturelt tiltak og møteplass for kvinner og barn fra ulike land. Samarbeidsprosjekt med kirka, Helselaget og Røde Kors. Vi møtes en torsdagskveld i måneden mellom kl.18-20.30, til foredrag om aktuelle tema og mat fra ulike land. Ved siden av dette har vi egne aktiviteter for barn. Har også felleskjøkkenhage på Renslojordet, hvor kvinnene som ønsker, kan være med å dyrke grønsaker. Arrangerer også en familietur i nærområde om sommeren. |
| Ansvarlig og medvirkende for tiltak. | Diakon og representanter fra Helselaget og Røde Kors. Frivillige.  |

|  |  |  |  |  |
| --- | --- | --- | --- | --- |
| **Språkkafé** |  |   |  |  |
| Mål og hensikt | Fremme språklæring, integrering og nettverksbygging for mennesker med innvandrende bakgrunn.  |
| Status | Aktiv |
| Beskrivelse av tiltak | Første torsdag i måneden kl.17-19 på Gol bibliotek. Snakker norsk sammen over en kopp kaffe/te. Både for voksne og barn. Barna får leke med spill/bøker. |
| Ansvarlig og medvirkende for tiltak. | Diakon |

|  |  |  |  |  |
| --- | --- | --- | --- | --- |
| **Menighetens skidag** |  |   |  |  |
| Mål og hensikt | Verdsette den flotte naturen vi har rundt i bygda. Bevisstgjøre menigheten på miljøvern. Bygge fellesskap. |
| Status | Aktiv |
| Beskrivelse av tiltak | Menigheten tar en skitur sammen etter gudstjeneste, helgen etter påske.  |
| Ansvarlig og medvirkende for tiltak. | Sokneråd |

|  |  |  |  |  |
| --- | --- | --- | --- | --- |
| **Skaperverkets dag** |  |   |  |  |
| Mål og hensikt | Markere skaperverkets dag i gudstjenestefeiring. |
| Status | Aktiv |
| Beskrivelse av tiltak | Skaperverkets dag blir årlig markert på gudstjenestefeiring på stavkyrkjetomta i juli.  |
| Ansvarlig og medvirkende for tiltak. | Prest |

|  |  |  |  |  |
| --- | --- | --- | --- | --- |
| **Søppelplukking langs elva** |  |   |  |  |
| Mål og hensikt | Bidra til å gjøre rent i nærområde. For å hindre at plast og annet søppel flyter videre til havet. |
| Status | Planlegging |
| Beskrivelse av tiltak | Organisert søppelplukking en vårdag, gjerne etter vårflommen. Detaljer er ikke planlagt ennå. |
| Ansvarlig og medvirkende for tiltak. | Diakoniutvalget |

|  |  |  |  |  |
| --- | --- | --- | --- | --- |
| **Grønn menighet** |  |   |  |  |
| Mål og hensikt | Kvalitetssikre at menigheten oppfyller miljøkravene til «Grønn menighet»-sertifikatet. |
| Status | Aktiv |
| Beskrivelse av tiltak | Ta opp skjemaet «grønn menighet» i sokneråd og stab hvert semester. Skrive om ulike punkter fra grønn menighet i kyrkjebladet. |
| Ansvarlig og medvirkende for tiltak. | Diakon og stab |

|  |  |  |  |  |
| --- | --- | --- | --- | --- |
| **Fasteaksjonen**  |  |   |  |  |
| Mål og hensikt | Øke menighetens (spesielt konfirmantenes) kunnskap og involvering i Kirkens Nødhjelps arbeid for rettferd, klima og fattigdomsbekjempelse.  |
| Status | Aktiv |
| Beskrivelse av tiltak | Konfirmantene får undervisning om Kirkens Nødhjelps arbeid, og de, sammen med sine foreldre, involveres i innsamlingsaksjonen. Jobber med mer involvering av andre i menigheten. For eksempel kan offeret i gudstjeneste rett før Fasteaksjonen gå til dette formålet. Legge også fram lister for underskrifter til politiske kampanjer. |
| Ansvarlig og medvirkende for tiltak. | Diakon, prest, diakoniutvalget og frivillige. |

|  |  |  |  |  |
| --- | --- | --- | --- | --- |
| **Offer til misjons- og bistandsorganisasjoner** |  |   |  |  |

|  |  |
| --- | --- |
| Mål og hensikt | Samle inn penger til ulike organisasjoner og lag. På den måten ønsker vi å bevisstgjøre menigheten på at vi er del av en verdensvid kirke.  |
| Status | Aktiv |
| Beskrivelse av tiltak | Offer i kirken under gudstjenestene. |
| Ansvarlig og medvirkende for tiltak. | Sokneråd |

Diakoniplanen er foreslått av diakoniutvalget i møte 07.09.2020.

Diakoniplanen er vedtatt i Gol sokneråd og Herad sokneråd 14.10.2020.

Planen er oversendt til Tunsberg bispedømme ved diakonirådgiver Astri Olga Tretterud 14.10.2020.

Diakoniplanen skal evalueres av diakoniutvalget i våren 2022. Neste revidering av planen er høsten 2024.